ترکیه جمهوریتی باش وزیری رجب طیب اردوغان, اسرائیل نینگ غزه گه قره تیلگن هجوم لری نینگ اداغگه ییتمس لیگی تقدیرده, ترکیه بیلن اسرائیل آره سیده گی علاقه لرنینگ عادی له شیشی نینگ ممکن ایمس لیگی نی بلدردی. باش وزیر اردوغان, توناون ترکیه جمهوریتی نینگ یوزغات ولایتی ده بیرگن بیانات لری ده, غزه ده گی وضعیت باره سیده بحث ایتدی. باش وزیر اردوغان, افطار قلیشی آرتیدن بیرگن بیانات لری ده, " بیز افطار قلدیک. افسوس که فلسطین ده اسرائیل نینگ بمباردمانی بیلن بیر ظلم موجود" دییه قید ایتدی. اردوغان, اوشبو موضوع بیلن علاقه لی بیرلشگن ملت لر تشکیلاتی بیلن هم صحبت ایتگن لیک لری نی بلدردی. اردوغان, خلق ارا جامعه نینگ غزه ده گی اوشبو وضعیت گه تیگیشلی عکس العمل کورسه تیشی کیره ک ایکن لیگی نی ایسله تیب اوتدی. فلسطین مسئله سی بیلن علاقه لی طرف ایکن لیک لری نی بلدرگن باش وزیر اردوغان, غزه ده گی وضعیت نی تعقیب ایتیتگن لیک لری نی معلوم قلدی. اسرائیل نینگ علاقه لرنینگ عادی له شیشی نی طلب ایتیتگن لیگی و حادثه لرنینگ دوام ایتیتگن لیگی نی بلدرگن باش وزیر اردوغان, "ظلم نینگ دوام ایتیشی تقدیرده, علاقه لر نینگ عادی له شیشی ممکن ایمس" دییه قید ایتدی. باش وزیر اردوغان, فلسطین دولت رهبری محمود عباس و حماس نینگ سیاسی مسئولی خالد مشعل بیلن تلفن آرقه لی صحبت ایتدی. باش وزیر اردوغان, اسرائیل نینگ غزه گه قره تیلگن هجوم لری نی زود لیک بیلن توخته تیشی نی طلب ایترایکن, آتش بس نینگ قیته باشدن تامین ایتیلیشی کیره ک ایکن لیگی نی بلدرگن. عینی دمده باش وزیر اردوغان, غزه گه عاجل بیر شکل ده یاردم یوباریلیشی بیوروغی نی هم بیردی. باش وزیر اردوغان نینگ بیوروغی گه بناً باش وزیر اورین باسری امرالله ایشلر, منطقه ده نماینده لیگی بولگن ترک همکارلیک و کوردیناسیون آژانسی تیکا بیلن ارتباط قوردی. شوندای قلیب اوشبو آژانس بیرینچی دن اولیه مواد خصوصیده منطقه گه یاردم ییتیشتریب بیره دی.اوروش لر سببلی تشقری دن یاردم آلیب کیتریله آلمیدیگن لیگی سببلی, ترک همکارلیک و کوردیناسیون آژانسی تیکا محللی امکان لری بیلن ادویه و غذائی مواد ترقه ته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
